**HIRDETMÉNY!**

Értesítem az érintetteket, hogy Rönök Község Önkormányzata Képviselő-testületének döntése értelmében elkészült a község teljes közigazgatási területére kiterjedő településszerkezeti terv, helyi építési szabályzat és szabályozási terv tervezete.

A tervezet megtekinthető 2018. január 3. napjától:

- a www.kh.ratot.hu internetes oldalon:

- személyesen ügyfélfogadási időben a Rátóti Közös Önkormányzati Hivatal Rönöki Kirendeltségében ( 9954 Rönök, Alkotmány u. 63.) munkanapokon 08.00 - 15.00 óra között.

Rönök Község Önkormányzata Képviselő-testülete a településrendezési terv partnerségi egyeztetése során

2018. január 11-én csütörtökön 14.00 órakor lakossági fórumot tart.

Helyszín: Kultúrház, Rönök, Alkotmány utca 95.

Rönök Község Önkormányzata Képviselő-testületének a településfejlesztéssel, településrendezéssel és településkép-érvényesítéssel összefüggő partnerségi egyeztetés helyi szabályairól szóló 4/2017 (IX.14.) önkormányzati rendelete alapján a lakossági fórumon szóban, valamint az azt követő 8 napon belül írásban észrevételt tehetnek az alábbi személyek:

a) a település közigazgatási területén ingatlannal rendelkezni jogosult természetes vagy jogi személy vagy jogi személyiséggel nem rendelkező szervezet,

b) a Rönöki székhellyel, telephellyel rendelkező gazdálkodó szervezet,

c) a Rönöki székhellyel bejegyzett civil szervezet,

d)    a környezet védelmének általános szabályairól szóló 1995. évi LIII. törvény 98. § (2) bekezdés c) pontja alapján a településrendezési eszközök véleményezési eljárásába - a partnerségi egyeztetés megkezdése előtt legalább 30 napnál korábban - a polgármesternél írásban bejelentkező egyéb szervezet.

Írásbeli észrevételeiket a az Önkormányzat címére (9954 Rönök, Alkotmány út 63.), valamint a ronokhivatal@gmail.com e-mail címre kérjük eljuttatni!

Felhívom figyelmüket, hogy csak a névvel, lakcímmel ellátott dokumentumokat van lehetőségünk észrevételként kezelni.

Rönök, 2017. január 3.

 Pékó Tamás

 Rönök Község Polgármestere